**Marek Kvapil** (s. 5. tammikuuta 1985 Ilava, Tšekkoslovakia) on tšekkiläinen jääkiekkoilija ja maailmanmestari, joka on lopettanut ammattilaisuransa. Kvapil oli pelipaikaltaan vasen laitahyökkääjä ja laukoi oikealta. Hän voi urallaan kahdesti Gagarin Cupin ja kerran Tšekin mestaruuden.

Ura
---

### Seuraura

Kvapil syntyi Ilavassa, nykyisessä Slovakiassa ja sai kiekko-oppinsa HK Dukla Trenčínissä, joista hän siirtyi kesken B-juniorikauden 2001–2002 Tšekkiin ja HC Slavia Prahaan. Kaudella 2003–2004 Kvapil oli seuran A-nuorten kolmanneksi paras pistemies tehoilla 19+17=36 ja hän voitti myös Slavian sisäisen tehotilaston lukemalla +11. Kvapil debytoi samalla kaudella myös Extraligassa, jossa hän pelasi 11 runkosarjaottelua ilman tehopisteitä. Kvapil pelasi miesten pelejä myös neljän ottelun verran lainalla sarjatasoa alempana 1. česká hokejová ligan HC Kometa Brnossa.

OHL-joukkue Saginaw Spirit varasi Kvapilin 11. pelaajana CHL:n varaustilaisuudessa 2004. Hän aloitti kauden 2004–2005 HC Slavia Prahan A-nuorissa, josta Kvapil siirtyi kuitenkin kahdeksan ottelun jälkeen Spiritiin. Hän voitti joukkueen sisäisen piste-, maali- ja syöttöpörssin tehoilla 25+37=62. Kvapil sijoittui OHL:n tulokkaiden pistepörssissä kolmanneksi ja hänet valittiin kahdesti liigan kuukauden tulokaspelaajaksi. Kvapil onnistui tekemään myös OHL:n historian nopeimman erän avausmaalin vain neljässä sekunnissa joulukuussa 2004 Mississauga IceDogsia vastaan.

Tampa Bay Lightning varasi Kvapilin kuudennella kierroksella 163. pelaajana NHL:n varaustilaisuudessa 2005. Hän teki jo saman vuoden elokuussa kolmivuotisen tulokassopimuksen joukkueen kanssa. Kauden 2005–2006 Kvapil pelasi AHL-joukkue Springfield Falconsissa, jonka kolmanneksi paras maalintekijä hän oli Ryan Vescen kanssa ja sijoittui sisäisessä pistepörssissä neljänneksi tehoilla 18+27=45. Kauden 2006–2007 Kvapil vietti osaksi ECHL-joukkue Johnstown Chiefsissa ja kaudesta 2007–2008 hän pelasi reilut puolet ECHL-joukkue Mississippi Ice Dogsissa ja vajaat puolet Lightningin uudessa farmijoukkue Norfolk Admiralsissa.

Kaudeksi 2008–2009 Kvapil palasi kotimaahansa ja siirtyi HC Vítkovicen joukkueeseen. Hän pelasi ensimmäisen kokonaisen Extraliga-kautensa tehden 46 runkosarjaottelussa tehot 10+12=22 ja kymmenessä playoff-ottelussa tehot 5+2=7. Kvapil oli runkosarjassa joukkueen kolmanneksi paras pistemies. Kevään 2009 pudotuspeleissä hän oli Vítkovicen paras maalintekijä viidellä osumallaan ja voitti myös joukkueen sisäisen tehotilaston lukemalla +4. Kaudella 2009–2010 Kvapil oli tehoilla 19+22=41 joukkueen toiseksi paras pistemies Jiří Burgerin jälkeen. Hän eteni Vítkovicen kanssa aina Extraligan finaaleihin saakka, mutta mestaruuden vei lopulta kuitenkin HC Třinec otteluvoitoin 4–1. Kaudeksi 2010–2011 Kvapil siirtyi kaksivuotisella sopimuksella HC Kometa Brnoon, jossa hän teki Extraligan yhden kauden piste-ennätyksensä tehoilla 12+34=46. Kvapil oli joukkueen paras pistemies ja syöttäjä ja sijoittui koko liigan pistepörssissä kahdeksanneksi.

Kvapil siirtyi kaudeksi 2011–2012 kaksivuotisella sopimuksella KHL-joukkue Dinamo Moskovaan, jonka sisäisen piste-, maali- ja syöttöpörssin hän voitti tehoilla 12+17=29. Kvapil voitti kauden päätteeksi Gagarin Cupin, kuten myös seuraavan kauden 2012–2013 päätteeksi. Kolmen Dinamossa vietetyn vuoden jälkeen hän siirtyi kaudeksi 2014–2015 vuoden mittaisella sopimuksella Severstal Tšerepovetsiin. Kaudeksi 2015–2016 Kvapil siirtyi KHL:n kroatialaisjoukkue Medveščak Zagrebiin. Hän oli joukkueen kolmanneksi paras pistemies tehoilla 10+18=28, vaikka Kvapil kaupattiinkin kesken kauden, joulukuussa 2015 Neftehimik Nižnekamskiin.

Kaudeksi 2016–2017 Kvapil palasi kotimaahansa ja HC Kometa Brnon riveihin.

### Maajoukkueura

Kvapil edusti Tšekkiä MM-kilpailuissa vuonna 2010, jolloin hän voitti maailmanmestaruuden. Kvapil pelasi myös alle 20-vuotiaiden MM-kilpailuissa vuonna 2005 voittaen pronssia.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | HC Kometa Brno | Tšekki I | 4 | 0 | 2 | 2 | 4 | – | – | – | – | – |
|  | HC Slavia Praha | ČEL | 11 | 0 | 0 | 0 | 0 | – | – | – | – | – |
| 2004–2005 | Saginaw Spirit | OHL | 53 | 25 | 37 | 62 | 14 | – | – | – | – | – |  |  |  |  |  |  | JMM | 7 | 2 | 3 | 5 | 0 |
| 2005–2006 | Springfield Falcons | AHL | 79 | 18 | 27 | 45 | 24 | – | – | – | – | – |
| 2006–2007 | Johnstown Chiefs | ECHL | 7 | 3 | 8 | 11 | 2 | 2 | 1 | 1 | 2 | 0 |
|  | Springfield Falcons | AHL | 72 | 12 | 15 | 27 | 33 | – | – | – | – | – |
| 2007–2008 | Mississippi Sea Wolves | ECHL | 25 | 9 | 15 | 24 | 9 | 3 | 2 | 3 | 5 | 2 |
|  | Springfield Falcons | AHL | 24 | 2 | 7 | 9 | 2 | – | – | – | – | – |
| 2008–2009 | HC Poruba | Tšekki I | 4 | 4 | 2 | 6 | 2 | – | – | – | – | – |
|  | HC Vítkovice | ČEL | 46 | 10 | 12 | 22 | 28 | 10 | 5 | 2 | 7 | 4 |
| 2009–2010 | HC Vítkovice | ČEL | 50 | 19 | 22 | 41 | 18 | 16 | 3 | 3 | 6 | 0 |  |  |  |  |  |  | MM | 8 | 0 | 0 | 0 | 0 |
| 2010–2011 | HC Kometa Brno | ČEL | 49 | 12 | 34 | 46 | 12 | – | – | – | – | – |
| 2011–2012 | Dinamo Moskova | KHL | 43 | 12 | 17 | 29 | 34 | 21 | 8 | 4 | 12 | 4 | Gagarin Cup |
| 2012–2013 | Dinamo Moskova | KHL | 45 | 8 | 9 | 17 | 22 | 21 | 8 | 7 | 15 | 8 | Gagarin Cup |
| 2013–2014 | Dinamo Moskova | KHL | 39 | 6 | 9 | 15 | 24 | 5 | 1 | 0 | 1 | 0 |
| 2014–2015 | Severstal Tšerepovets | KHL | 51 | 10 | 14 | 24 | 12 | – | – | – | – | – |
| 2015–2016 | Medveščak Zagreb | KHL | 41 | 10 | 18 | 28 | 19 | – | – | – | – | – |
|  | Neftehimik Nižnekamsk | KHL | 17 | 1 | 8 | 9 | 12 | 2 | 0 | 0 | 0 | 2 |
| 2016–2017 | HC Kometa Brno | ČEL | 49 | 15 | 25 | 40 | 30 | 14 | 4 | 6 | 10 | 2 |
| 2017–2018 | Amur Habarovsk | KHL | 11 | 1 | 0 | 1 | 0 | – | – | – | – | – |
|  | Bili Tygri Liberec | ČEL | 32 | 13 | 20 | 33 | 2 | 10 | 7 | 2 | 9 | 0 |
| 2018–2019 | Bili Tygri Liberec | ČEL | 47 | 25 | 32 | 57 | 12 | 16 | 3 | 10 | 13 | 2 |
| 2019–2020 | HC Sparta Praha | ČEL | 4 | 0 | 3 | 3 | 4 | – | – | – | – | – |
| 8 kautta | yhteensä | ČEL | 288 | 94 | 148 | 242 | 106 | 66 | 22 | 23 | 45 | 8 |
| 6 kautta | yhteensä | KHL | 247 | 48 | 75 | 123 | 123 | 49 | 17 | 11 | 28 | 14 |
| 3 kautta | yhteensä | AHL | 175 | 32 | 49 | 81 | 59 | – | – | – | – | – |

Lähteet
-------

* Marek Kvapil The Internet Hockey Databasessa (englanniksi)
* Marek Kvapil *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Marek Kvapil *Elite Prospects*. Everysport Media Group AB.  (englanniksi)
2. 1 2  Marek Kvapil The Internet Hockey Databasessa (englanniksi)
3. 1 2  LIGHTNING SIGN CENTER JOHN TOFFEY, RIGHT WING MAREK KVAPIL  23.8.2005. Tampa Bay Lightning. Viitattu 4.1.2015. (englanniksi)
4. ↑  NHL:ssä tapahtuu, 24. elokuuta: St. Louis jatkaa Lightningissa *Jatkoaika.com*.  24.8.2005. Jatkoaika r.y. Viitattu 4.1.2015.
5. ↑  Kometu posílí mistr světa Marek Kvapil!  21.7.2010. Brno:  HC Kometa Brno. Viitattu 4.1.2015. (tšekiksi)
6. ↑  Трансферные новости 7–9 июня *khl.ru*.  9.6.2014. КХЛ. Viitattu 4.1.2015. (venäjäksi)
7. ↑  Maailmanmestari ja kaksinkertainen KHL-voittaja vaihtaa seuraa  9.6.2014. SuomiKiekko. Viitattu 24.6.2015.
8. ↑  Трансферные новости: Квапил продолжит карьеру в Загребе *khl.ru*.  4.6.2015. КХЛ. Viitattu 24.6.2015. (venäjäksi)
9. ↑  Kvapil odlazi na Istok  15.12.2015. KHL MEDVEŠČAK ZAGREB.  Arkistoitu 19.1.2016. Viitattu 19.5.2016. (kroatiaksi)
10. ↑  Zajíček, Roman: Skvělá posila do útoku! Po pěti letech se vrací útočník Marek Kvapil  18.5.2016. Brno:  HC Kometa Brno. Viitattu 19.5.2016. (tšekiksi)